Med slagordet ”Shell, det er ekstraservice, det” gjorde oljeselskapet stor suksess for noen år siden. Slagordet er visst ikke gått av moten for nå vurderer Shell å gjeninnføre betjente drivstoffpumper, 31 år etter at det ble lagt ned.

Du avgjør

Rundt fem år brukte Shell på å avbemanne pumpene i perioden 1975-1980. Argumentet den gang var selvfølgelig effektivisering. Nå skal ”alle mann til pumpene” igjen, men i første omgang på 17 stasjoner rundt om i landet.

– Dette er et prøveprosjekt som skal gå i tre måneder, forteller Fartein Kjørsvik, direktør for bilistmarkedet i A/S Norske Shell, til DinSide.

Responsen vil avgjøre om løsningen blir på permanent basis igjen på Shells 450 stasjoner.

De vil ha dyrere drivstoff

Sjekker det meste

Korrekt antrukket betjening, fra Shells arkiver. Foto: Shell Vis mer



God gammeldags service skal ikke bare handle om å fylle drivstoff. Det skal også være mulig å få sjekket lufttrykk og olje, og få vasket ruter. Shell bekrefter at det blir satt inn eget personell til de nye stillingene, og at det dermed ikke skal gå utover kapasiteten på andre hold.

Ekstraservicen skal tilbys på dagtid alle hverdager, totalt 37 timer per uke, eller en full stilling om du vil.

Betal kun for bruken

Ingen gavepakke

Nå har det seg derimot sånn at ikke all ekstraservice er gratis. Alle kunder som velger å benytte seg av den valgfrie tjenesten får en kupong etter endt fylling. Deretter vil det bli lagt til 10 kroner på sluttregningen når du går i kassen for å betale.

Shell lener seg i dette tilfellet mot Tyskland, hvor det viser seg at 95 % av kundene velger å betale for den ekstra tjenesten.

Hjelpemiddel til å finne rimelig drivstoff

Fylt feil?

Din mening: Vil du betale ti kroner for at noen fyller tanken for deg? (Avsluttet) Ja, gjerne (46%) 728 Nei, dette blir for dumt uansett (44%) 703 Nei, det er for dyrt (10%) 165 Avstvemningen er ikke styrt og reflekterer kun lesernes egne meninger.



Hvem har skylda dersom det blir fylt feil drivstoff?

– Til syvende og sist er det vel han som fyller som har ansvaret, forteller Kjærsvik. Å fylle feil kan koste deg dyrt.

Ved å benytte betjent pumpe slippe du i det minste unna ansvaret for feilfyllingen, og dermed også kostnaden, som raskt kan komme opp i 10.000 kroner dersom du setter bort jobben.

I løpet av de 30 årene pumpene har vært ubetjent har bensinstasjoner gått fra å være et servicepunkt for bilen til å bli en butikk med høyt prisede matvarer. Kanskje det igjen er på tide å gjeninnføre en god gammeldags bensinstasjon? Men husk, alt har sin pris.

2000 km på en tank

Her er sommerens betjente pumpestasjoner:

